《改岁四日率兵度梅关赋此》
清代·俞明震

角声低不扬，磴道郁盘互。泉细湿云根，松高倚天柱。

但闻白云香，不见梅开处。百转到关门，双岩尚掩护。

南望失气候，青青露原树。山势万马腾，有力不能驭。

遂令关以南，天然画畛域。群盗捷如揉，诱我逢邻怒。

摧陷失雄心，避缩全世故。众鸟噪夕阳，人家隐寒雾。

谁与辨烦冤，嗒然全吾素。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。